ตอนแรกมีตุ่มแดงผื่นขึ้นหัวหน่าวคันมีน้ำไหลออกมาจากตุ่มนิดๆจากนั้นเลยเอาเบตาดีนแอลกอฮอล์มาทาเรื่อยๆจนยุบลงแต่ผิวหนังตรงนั้นก็กลายเป็นแผ่นสีขาว ถลอกออกมาเป็นขุยๆจากนั้นตรงผิวหนังตรงรากขนอวัยวะเพษมีสีขาวรอบๆเป็นจุดๆค่ะ บางทีดึงออกมาเป็นแผ่นขาวเล็กๆ ตุ่มยุบลงคันน้อยลงแต่ผิวตรงนั้นสีไม่เสมอกันกับผิวร่างกาย อยากทราบว่าเป็นอะไรและจะหาวิธีหายอย่างไรคะเป็นมาหลายเดือนแล้วค่ะ(( ตรงอวัยวะเพศไม่เป็นไรค่ะ)))) มีแต่ตรงหัวหน่าว
สวัสดีค่ะ ตุ่มสีขาวๆขึ้นหัวหน่าว และมีน้ำไหลออกมาจากตุ่ม ดังกล่าวมานั้น อาจจะเกิดจาก การมีรูขุมขนอักเสบ ซึ่งจากลักษณะที่กล่าวมามีโอกาสเป็นไปได้มากที่สุด สาเหตุอื่นๆเช่น การติดเชื้อที่รูขุมขนทำให้มีฝีหนองเกิดขึ้นร่วมด้วย แต่มักเจ็บปวด บวม หรือมีการติดเชื้อราที่บริเวณผิวหนัง การมีตุ่มเริม ตุ่มหูด การเป็นผื่นผิวหนังอักเสบจากภูมิแพ้หรือการสัมผัสสารที่ก่อให้เกิดอาการแพ้ เป็นต้นเบื้องต้นหลีกเลี่ยงการไปแคะ แกะ เกาบริเวณตุ่ม ใส่เสื้อผ้าระบายอากาศได้ดีไม่อับชื้น ไม่อับเหงื่อ อาบน้ำวันละ 2 ครั้งเช้าเย็น ยังไม่เอายาอะไรไปทาเอง ไม่โกนขนในช่วงเวลานี้และหากยังมีอาการต่อเนื่อง ตุ่มลุกลาม จำนวนมากขึ้น ปวด บวม แดง แห้งมาก หรือมีหนองไหลจากตุ่ม อาจมีการอักเสบหรือติดเชื้อที่รุนแรงที่ควรไปพบแพทย์เพื่อตรวจเพิ่มเติม